cyanic-selkie/wikianc huggingface dataset:
Διοικητική διαίρεση νομού Καβάλας (πρόγραμμα Καποδίστριας)
Στον παρακάτω κατάλογο αναφέρονται οι δήμοι, τα δημοτικά διαμερίσματα και οι οικισμοί του νομού Καβάλας. Τα στοιχεία προέρχονται από την απογραφή πληθυσμού του 2001. Νομός Καβάλας [ 145.054 ] right|350px
Δήμος Καβάλας
Ο δήμος Καβάλας έχει (πραγματικό) πληθυσμό 63.293 κατοίκους. Στο δήμο περιλαμβάνονται:
Δήμος Ελευθερούπολης
Ο δήμος Ελευθερούπολης έχει (πραγματικό) πληθυσμό 11.401 κατοίκους. Στο δήμο περιλαμβάνονται:
Δήμος Ελευθερών
Ο δήμος Ελευθερών έχει (πραγματικό) πληθυσμό 7.376 κατοίκους. Στο δήμο περιλαμβάνονται:
Δήμος Θάσου
Ο δήμος Θάσου έχει (πραγματικό) πληθυσμό 13.765 κατοίκους. Στο δήμο περιλαμβάνονται:
Δήμος Κεραμωτής
Ο δήμος Κεραμωτής έχει (πραγματικό) πληθυσμό 6.039 κατοίκους. Στο δήμο περιλαμβάνονται:
Δήμος Ορεινού
Ο δήμος Ορεινού έχει (πραγματικό) πληθυσμό 1.769 κατοίκους. Στο δήμο περιλαμβάνονται:
Δήμος Ορφανού
Ο δήμος Ορφανού έχει (πραγματικό) πληθυσμό 5.140 κατοίκους. Στο δήμο περιλαμβάνονται:
Δήμος Παγγαίου
Ο δήμος Παγγαίου έχει (πραγματικό) πληθυσμό 4.764 κατοίκους. Στο δήμο περιλαμβάνονται:
Δήμος Πιερέων
Ο δήμος Πιερέων έχει (πραγματικό) πληθυσμό 5.002 κατοίκους. Στο δήμο περιλαμβάνονται:
Δήμος Φιλίππων
Ο δήμος Φιλίππων έχει (πραγματικό) πληθυσμό 10.827 κατοίκους. Στο δήμο περιλαμβάνονται:
Δήμος Χρυσούπολης
Κατηγορία:Νομός Καβάλας Καβαλας
Τσούκα Χάλκης
Για βραχονησίδα με το ίδιο όνομα δείτε το λήμμα: Τσούκα Αρκιών
Η Τσούκα ή Σούκα είναι βραχονησίδα του Αιγαίου, η οποία βρίσκεται στον θαλάσσιο χώρο μεταξύ Χάλκης και Αλιμιάς, στο σύμπλεγμα των Δωδεκανήσων και έχει έκταση 0,0054 τ.χλμ.. Το 2011 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Χάλκης.
Στέλιος Βαμβακάρης
Ο Στέλιος Βαμβακάρης (2 Μαρτίου 1947 – 17 Ιουνίου 2019) ήταν Έλληνας συνθέτης και δεξιοτέχνης του μπουζουκιού, δευτερότοκος γιος του Μάρκου Βαμβακάρη.
Βιογραφία
Γεννήθηκε στον Πειραιά το 1947. Ήταν επαγγελματίας μουσικός από την ηλικία των δώδεκα ετών, όταν και ξεκίνησε στο πλευρό του πατέρα του, Μάρκου, και συνεργάστηκε με σημαντικούς μουσικούς του ρεμπέτικου, όπως ο Παπαϊωάννου, ο Τσιτσάνης, ο Παγιουμτζής και ο Περπινιάδης, καθώς και με εκπροσώπους της λαϊκής και έντεχνης μουσικής σκηνής, όπως ο Γιώργος Ζαμπέτας, η Καίτη Γκρέυ, η Βίκυ Μοσχολιού, ο Λευτέρης Παπαδόπουλος, η Σωτηρία Μπέλλου, ο Παύλος Σιδηρόπουλος, ο Νίκος Ξυλούρης, ο Γιώργος Νταλάρας.
Εκτός από τη δουλειά του στο λαϊκό τραγούδι, ο Στέλιος Βαμβακάρης ήταν από τους πρωτοπόρους μουσικούς που ασχολήθηκαν με τις κοινές ρίζες των αμερικανικών blues και του μπουζουκιού. Χρησιμοποιώντας διαφορετικά κουρδίσματα του τρίχορδου μπουζουκιού, τα λεγόμενα ντουζένια (καραντουζένι, ντουζένι της ψυχής, ντουζένι του σολ κ.α.) συνέθεσε τραγούδια με αυστηρά προσωπικό στυλ που μοιάζει με ένα ιδιαίτερο κράμα πειραιώτικου ρεμπέτικου και blues. Στις 24 Σεπτέμβρίου 1988 ηχογράφησε με τον Louisiana Red τον δισκο/CD Το μπλουζ συναντά το Ρεμπέτικο (εταιρία: «Εβδομη Διάσταση»), που περιέχει 8 blues κομμάτια με μπουζούκι και μπαγλαμά. Το 1994 έγραψε μουσική για τον δίσκο Ρομαντικοί Παραβάτες / Η Φαντασία στην Εξουσία, ο οποίος ξεχώρισε για τον ιδιαίτερο ήχο του.
Η καλλιτεχνική αξία του ιδιαίτερου ύφους της μουσικής του έχει αναγνωριστεί και από τη διεθνή blues κοινότητα. Σε φεστιβάλ στη πόλη Φάλον (Σουηδία) έπαιξε μαζί με τον Τζον Λι Χούκερ και το 2003, στο φεστιβάλ World Got The Blues στο Λονδίνο με τον Taj Mahal και την Cesária Évora. To 2010 έπαιξε στο Palais des Beaux Arts στο Βέλγιο μπροστά σε δύο χιλιάδες άτομα στο φεστιβάλ Balkan Trafik.
Είχε ταξιδέψει σε πολλές χώρες του κόσμου όπου παρουσιάζει τα τραγούδια του αλλά και τραγούδια του πατέρα του Μάρκου. Έχει συνθέσει μουσική για τον κινηματογράφο, όπως για την ταινία του Γιώργου Πανουσόπουλου «Μια μέρα τη νύχτα», αλλά και για θεατρικά έργα. Πολλά αξιόλογα τραγούδια του, σε στίχους δικούς του, του πατέρα του αλλά και σημαντικών ποιητών και στιχουργών όπως ο Τάσος Λειβαδίτης, ο Σωτήρης Κακίσης, ο Λευτέρης Παπαδόπουλος και ο Λευτέρης Χαψιάδης δεν έχουν κυκλοφορήσει στη δισκογραφία.
Ο Στέλιος Βαμβακάρης πέθανε στις 17 Ιουνίου 2019.
Δισκογραφία
Ελληνικό blues με μπουζούκι:
Πολιτείες των ΗΠΑ
Στις Ηνωμένες Πολιτείες, οι πολιτείες των ΗΠΑ, είναι συνιστώσες πολιτικές οντότητες οι οποίες σήμερα ανέρχονται σε 50. Τελευταία ένταξη ως πολιτεία των ΗΠΑ, εκείνη της πολιτείας της Χαβάης το 1959.
Κάθε πολιτεία αποτελεί αυτόνομο κράτος με δικό του Σύνταγμα και δική του νομοθεσία, υπουργούς, δικαστήρια και δημόσιες υπηρεσίες, το οποίο έχει κεφαλή τον Κυβερνήτη. Ωστόσο κάθε πολιτεία πρέπει να αναγνωρίζει και να εφαρμόζει το ομοσπονδιακό σύνταγμα και να σέβεται τις αποφάσεις των ομοσπονδιακών δικαστηρίων. Ανώτατος άρχοντας κάθε πολιτείας είναι ο κυβερνήτης, ενώ ανώτατος άρχοντας όλων των πολιτειών είναι ο πρόεδρος των ΗΠΑ. Η εξωτερική πολιτική των ΗΠΑ είναι υπό την ευθύνη της ομοσπονδιακής κυβέρνησης ενώ για θέματα παιδείας, δημόσιας τάξης κτλ., κάθε πολιτεία εφαρμόζει τη δική της πολιτική.
Η κατηγοριοποίηση σε περιοχές, με βάση την υπηρεσία απογραφής, γίνεται σε Δυτικές, Μεσοδυτικές, Νότιες και Βορειοανατολικές πολιτείες. Εν γένει, ωστόσο, μπορούν να ομαδοποιηθούν με πολλές παραλλαγές και πιθανούς σχηματισμούς ομάδων, δεδομένου ότι οι περισσότερες πολιτείες δεν καθορίζονται από προφανή γεωγραφικά ή πολιτιστικά σύνορα.
Πολιτείες
thumb|441x441px|Χάρτης των πολιτειών|αριστερά
Νομική σχέση μεταξύ των Πολιτειών
Με την υιοθέτηση των άρθρων της συνομοσπονδίας και της διαρκούς ένωσης, οι πολιτείες έγιναν μια συνομοσπονδία, μια ενιαία κυρίαρχη πολιτική οντότητα όπως καθορίζονται από το Διεθνές Δίκαιο - που εξουσιοδοτείται για να κηρύξει τον πόλεμο και για να διευθύνει τις διεθνείς σχέσεις - αν και με μια πολύ αόριστα δομημένη και ανεπαρκή κεντρική κυβέρνηση. Μετά από την αποτυχία της ένωσης σύμφωνα με τα άρθρα της συνομοσπονδίας, οι δεκατρείς πολιτείες δημιούργησαν τη σύγχρονη ένωση μέσω του συντάγματος των Ηνωμένων Πολιτειών, το οποίο εφαρμόστηκε το 1789.
Σύμφωνα με το άρθρο IV του συντάγματος, που περιγράφει τη σχέση μεταξύ των πολιτειών, το Κογκρέσο έχει τη δύναμη να αναγνωρίζει νέες πολιτείες στην ένωση. Οι πολιτείες πρέπει να δώσουν «πίστη και αφοσίωση» στις πράξεις των ο ένας του άλλου νομοθετικών σωμάτων και των δικαστηρίων, η οποία κρατιέται γενικά για να περιλάβει την αναγνώριση των νομικών συμβάσεων, όπως γάμοι, εγκληματικές ενέργειες κτλ. Οι πολιτείες απαγορεύεται να κάνουν διακρίσεις εις βάρος των πολιτών άλλων πολιτειών όσον αφορά τα βασικά δικαιώματά τους. Οι πολιτείες εγγυώνται τη στρατιωτική και πολιτική υπεράσπιση της ομοσπονδιακής κυβέρνησης, η οποία πρέπει επίσης να εξασφαλίσει ότι το πολίτευμα κάθε πολιτείας παραμένει δημοκρατία. Πιθανή είναι η μελλοντική προσάρτηση στις ΗΠΑ του εξαρτημένου εδάφους του Πουέρτο Ρίκο ως 51ης Πολιτείας της ένωσης.
Το σύνταγμα αποσιωπά το ζήτημα της αποχώρησης μιας πολιτείας από την ένωση. Τα άρθρα της συνομοσπονδίας είχαν δηλώσει ότι η ένωση των αποικιών «θα είναι διαρκής» και το προοίμιο του συντάγματος δηλώνει ότι το σύνταγμα προορίστηκε «να συγκροτήσει μια τελειότερη ένωση». Το 1860 και το 1861, διάφορες πολιτείες επιχείρησαν να αποσχιστούν, αλλά επανασυνδέθηκαν στην Ένωση με τη δύναμη των όπλων κατά τη διάρκεια του αμερικανικού εμφυλίου πολέμου. Στη συνέχεια, το ομοσπονδιακό δικαστικό σύστημα, στην υπόθεση Texas v. White, καθόρισε ότι οι πολιτείες δεν έχουν το δικαίωμα αποχώρησης από την ένωση χωρίς τη συγκατάθεση των άλλων πολιτειών.
Ονοματοδοσία
Μερικές πολιτείες στην ατλαντική ακτή προήλθαν από τις βρετανικές αποικίες που ονομάστηκαν έτσι από τους Βρετανούς μονάρχες: η Γεωργία (Τζόρτζια), η Καρολίνα, η Βιρτζίνια, και η Μέριλαντ. Άλλες, επίσης πρώην βρετανικές αποικίες, πήραν τα ονόματά τους από θέσεις σε βρετανικά νησιά: Νιου Χάμσαϊρ, Νιου Τζέρσεϊ και Νέα Υόρκη. Η Πενσυλβάνια, που σημαίνει τα «ξύλα Πεν» στα λατινικά, έλαβε το όνομά της από τον πατέρα του ιδρυτή της, Γουίλιαμ Πεν (William Penn). Το Ντέλαγουερ ονομάστηκε έτσι από τον Τόμας Γουέστ, Λόρδο De La Warr, έναν από τους πρώτους άποικους και κυβερνήτη της αποικίας Jamestown.
Τα ονόματα πολλών πολιτειών είναι εκείνα των ιθαγενών αμερικανικών φυλών ή προέρχονται από τις ιθαγενείς αμερικανικές γλώσσες: Αλαμπάμα, Αλάσκα, Αρκάνσας, Κονέκτικατ, Ντακότα, Ιλλινόι, Αϊόβα, Κάνσας, Κεντάκυ, Μασαχουσέτη, Μίσιγκαν, Μινεσότα, Μισισιπής, Μιζούρι, Νεμπράσκα, Οχάιο, Οκλαχόμα, Τενεσί, Τέξας, Γιούτα, Ουισκόνσιν και άλλα.
Επειδή πολλά εδάφη τους ελέγχονταν προηγουμένως από την Ισπανία ή το Μεξικό, πολλές πολιτείες στο νοτιοανατολικό και στο νοτιοδυτικό άκρο της ομοσπονδίας έχουν ισπανικά ονόματα. Σε αυτές περιλαμβάνονται το Κολοράντο, η Φλόριντα, η Νεβάδα, η Μοντάνα, και τελικά εγγενούς αμερικανικής προέλευσης, το Νέο Μεξικό. Η Καλιφόρνια θεωρείται με επιφύλαξη επίσης ισπανικής προέλευσης.
Ως πρώην γαλλική αποικία, η Λουιζιάνα ονομάστηκε έτσι από τον βασιλιά της Γαλλίας Λουδοβίκο ΙΔ'. Το Μέιν ενδέχεται να ονομάστηκε έτσι από την ιστορική γαλλική επαρχία του Maine, αν και μια άλλη θεωρία αντλεί «το Maine» από «την ηπειρωτική χώρα», διαφοροποιώντας το από τα απομακρυσμένα νησιά. Το Βερμόντ προέρχεται από τον γαλλικό όρο για τα «πράσινα βουνά», μια αναφορά στην ορεινή αλλά δασική έκτασή του.
Τυπικά αναφερόμενη ως πολιτεία Ρόουντ Άιλαντ, πιθανώς κέρδισε το όνομά της μέσω της υποτιθέμενης ομοιότητας του νησιού Aquidneck (το σώμα του εδάφους γνωστού ως Ρόουντ Άιλαντ, η οποία περιέχει την πόλη Νιούπορτ και τις κωμοπόλεις του Πόρτσμουθ και Middletown) με το ελληνικό νησί της Ρόδου, εντούτοις δεδομένου ότι ήταν αρχικά μια παραφυάδα της ολλανδικής αποικίας Nieu των Κάτω Χωρών, αυτό είναι πιθανότερα μια παραλλαγή του ολλανδικού ονόματος για τη θέση «Rhodt» ή απλά «κόκκινο νησί», αναφορά πιθανώς στο χρώμα του χώματος εκεί. Η πολιτεία της Ουάσιγκτον ονομάστηκε έτσι από τον Τζορτζ Ουάσινγκτον. Η ονομασία Αριζόνα προήλθε πιθανώς από έναν βασκικό όρο, ή είναι εγγενούς αμερικανικής προέλευσης. Το όνομα Χαβάη προήλθε από τον Hawaiʻiloa, θρυλικό εξερευνητή των νησιών της Χαβάης.
Παραπομπές
Κατηγορία:Ηνωμένες Πολιτείες Αμερικής Κατηγορία:Διοικητική διαίρεση των Ηνωμένων Πολιτειών __ΕΥΡΕΤΗΡΙΟ__
Α΄ κατηγορία ποδοσφαίρου ανδρών Κύπρου 1959-60
Η Α΄ κατηγορία ποδοσφαίρου ανδρών Κύπρου 1959-60 ήταν η 22η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 4η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1959-60 συμμετείχαν 11 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν υποβιβάστηκε καμία ομάδα στη Β΄ κατηγορία.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1957-58, στο πρωτάθλημα της περιόδου 1959-60 συμμετείχε ο πρωταθλητής της Β΄ κατηγορίας 1957-58 Ορφέας Λευκωσίας.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο γκολ κατά x 100 διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία).
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1959-1960
Ροδόλφος της Αυστρίας
Ο Ροδόλφος της Αυστρίας (Rudolf von Österreich-Ungarn, 21 Αυγούστου 1858 - 30 Ιανουαρίου 1889) από τον Οίκο των Αψβούργων-Λωρραίνης, ήταν αρχιδούκας της Αυστρίας και πρίγκιπας της Ουγγαρίας-Βοημίας. Ήταν ο μόνος γιος του Φραγκίσκου Ιωσήφ Α΄ της Αυστρίας και της Ελισάβετ της Βαυαρίας και διάδοχος της Αυστροουγγρικής αυτοκρατορίας από τη γέννησή του. Πήρε το όνομά του από τον Αψβούργο Ροδόλφο Α΄ της Γερμανίας, ο οποίος ανέβηκε στο θρόνο το 1273. Το 1889 πέθανε, αυτοκτονώντας με την ερωμένη του Μαρία Βέτσερα, στο κυνηγετικό περίπτερο του Μάιερλινγκ. Το σκάνδαλο που ακολούθησε έγινε πρωτοσέλιδο διεθνώς, ενώ αργότερα αποτέλεσε θέμα αρκετών θεατρικών και κινηματογραφικών έργων.
Βιογραφία
Ο Ροδόλφος Φραγκίσκος Κάρολος Ιωσήφ γεννήθηκε στο Νέο Ανάκτορο του Λάξενμπουργκ κοντά στη Βιέννη. Ήταν το τρίτο παιδί και ο μοναδικός γιος του Φραγκίσκου Ιωσήφ Α΄ της Αυστρίας και της Ελισάβετ της Βαυαρίας. Από μικρή ηλικία έδειξε μεγάλο ενδιαφέρον για τις φυσικές επιστήμες, ξεκινώντας μια συλλογή ορυκτών. Μετά τον θάνατό του, μεγάλα τμήματα της ορυκτολογικής συλλογής του περιήλθαν στην κατοχή της Γεωργικής Σχολής του Πανεπιστημίου Βιέννης.
Σε αντίθεση με τον βαθιά συντηρητικό πατέρα του, ο Ροδόλφος είχε φιλελεύθερες απόψεις, που ήταν πιο κοντά σε εκείνες της μητέρας του. Παρ' όλα αυτά οι σχέσεις του μαζί της ήταν συνέχεια τεταμένες. Παντρεύτηκε στη Βιέννη στις 10 Μαϊου 1881 την Στεφανία του Βελγίου. Το μόνο παιδί που απέκτησαν από τον γάμο ήταν η Ελισάβετ Μαρία (1883).
Το 1888 σε ηλικία 30 ετών συνάντησε την 17χρονη βαρόνη Μαρία Βέτσερα, η οποία του έδειξε υπερβολική αγάπη, κάτι που τον συγκίνησε και ήταν η αρχή μιας νέας θερμής σχέσης. Όταν έμαθε ο Ροδόλφος ότι ο πατέρας του διέταξε να διακόψουν την σχέση τους, θεωρείται ότι σε πλήρη σύγχυση σκότωσε την ερωμένη του και στη συνέχεια αυτοκτόνησε ο ίδιος στο κυνηγετικό περίπτερο του Μάιερλινγκ. Μετά τον θάνατό του οι γονείς του μετέτρεψαν τα ανάκτορα σε μοναστήρι Καρμελιτών μοναχών, ενώ η μητέρα του, καταρρακωμένη, υιοθέτησε πένθιμη ενδυμασία και ουσιαστικά εγκατέλειψε τον πατέρα του για το εξωτερικό. Δολοφονήθηκε στη Γενεύη εννέα χρόνια αργότερα (1898).
Η διαδοχή του αυτοκρατορικού θρόνου πέρασε τελικά στον πρώτο εξάδελφό του, Φραγκίσκο Φερδινάνδο της Αυστρίας, του οποίου η δολοφονία σήμανε την έναρξη του Α΄ Παγκοσμίου Πολέμου το 1914.
Οικογένεια
Νυμφεύτηκε το 1881 τη Στεφανία του Βελγίου και είχε τέκνο:
Υστεροφημία
Η ζωή και το τέλος του Ροδόλφου συνεχίζουν να αποτελούν καλλιτεχνική έμπνευση.
Μεταξύ άλλων, στον κινηματογράφο:
Στη χορευτική σκηνή και το θέατρο: το μπαλέτο Μάιερλινγκ του Κέννεθ ΜακΜίλλαν, το μιούζικαλ Ελίζαμπετ του Μίκαελ Κούντσε και το θεατρικό έργο Ρούντολφ του Ντέηβιντ Λόγκαν.
Εξωτερικοί σύνδεσμοι
Κατηγορία:Πρίγκιπες της Αυστρίας Κατηγορία:Οίκος των Αψβούργων-Λωρραίνης Κατηγορία:Αυτόχειρες
Αλνιλάμ
Ο Αλνιλάμ (Alnilam), γνωστός και ως ε Ωρίωνος (ε Ori), είναι ένας μπλε υπεργίγαντας αστέρας στον αστερισμό Ωρίωνα που πάλλεται ελαφρά κατά 0,1 βαθμό. Ο αστέρας φέρει και το όνομα 46 Ωρίωνος (ονομασία κατά Τζον Φλάμστηντ). Είναι το κεντρικό άστρο της Ζώνης του Ωρίωνα (τα άλλα δύο άστρα είναι ο Μιντάκα και ο Αλνιτάκ) και περιβάλλεται από το μοριακό νέφος NGC 1990 το οποίο φωτίζεται αντανακλώντας το φως του Αλνιλάμ.
Ο Αλνιλάμ είναι το τέταρτο λαμπρότερο άστρο του Ωρίωνα και το τριακοστό λαμπρότερο σε όλο τον ουρανό. Επιπλέον, ο Αλνιλάμ έχει τη μεγαλύτερη βολομετρική λαμπρότητα από όλα τα λαμπρά άστρα του ουρανού.
Χαρακτηριστικά
εναλλ.=|αριστερά|μικρογραφία|Η [[Ζώνη του Ωρίωνα, με τον Αλνιλάμ στο κέντρο]] Ο Αλνιλάμ είναι ένας λαμπρός υπεργίγαντας με φασματικό τύπο Β0. Η επιφανειακή θερμοκρασία του είναι 25.000 Κ, ενώ η μάζα του είναι 40 φορές μεγαλύτερη από αυτή του Ήλιου και η διάμετρός του εκτιμάται ότι είναι 26 φορές μεγαλύτερη από αυτή του Ήλιου. Το απόλυτο μέγεθος του Αλνιλάμ είναι το εντυπωσιακό -6,4 (ο Ήλιος έχει απόλυτο μέγεθος +4,86), που αντιστοιχεί σε πραγματική λαμπρότητα 375 χιλιάδες φορές μεγαλύτερη από αυτή του Ήλιου και εξηγεί το γεγονός ότι είναι εύκολα ορατός παρά τη μεγάλη απόστασή του. Έχει ισχυρό αστρικό άνεμο, ο οποίος φτάνει σε ταχύτητα τα 2.000 km/s, που απομακρύνει 20 εκατομμύρια φορές ταχύτερα μάζα απ´ότι ο Ήλιος. Η λαμπρότητά του μεταβάλλεται ελαφρά από + 1,64 μέχρι + 1,74 και θεωρείται μεταβλητός τύπου Α Κύκνου. Έχει ηλικία σχεδόν 4 εκατομμυρίων ετών και αναμένεται να εκραγεί ως υπερκαινοφανής αστέρας.
Δείτε επίσης
Κατηγορία:Αντικείμενα Bayer Κατηγορία:Ωρίων (αστερισμός) Κατηγορία:Υπεργίγαντες αστέρες τύπου B
Γερουσία της Σερβικής Δημοκρατίας της Βοσνίας
Η Γερουσία της Σερβικής Δημοκρατίας της Βοσνίας είναι συμβουλευτικό όργανο των υψηλότερων συστατικών θεσμών της Σερβικής Δημοκρατίας της Βοσνίας, μιας οντότητας μέσα στη Βοσνία-Ερζεγοβίνη. Η οργάνωση και οι λειτουργίες της ρυθμίζονται με το Σύνταγμα της οντότητας της Σερβικής Δημοκρατίας της Βοσνίας και τον νόμο για τη Γερουσία της οντότητας της Σερβικής Δημοκρατίας της Βοσνίας. Σύμφωνα με το αρχικό κείμενο του νόμου του 1997 μόνο Σέρβοι μπορούσαν να διοριστούν ως μέλη της Γερουσίας. Η Ευρωπαϊκή Επιτροπή για τη Δημοκρατία μέσω του νόμου ανέφερε το 2001 ότι αυτό καταργεί διακρίσεις και ήταν προφανώς αντισυνταγματικό. Ο νόμος άλλαξε το 2010 και επέτρεψε σε άτομα οποιασδήποτε εθνικότητας να διοριστούν ως μέλη της Γερουσίας. Το άρθρο 89 του Συντάγματος της Σερβικής Δημοκρατίας της Βοσνίας αναφέρει ότι η Γερουσία θα έχει συμβουλευτικό ρόλο για τους ανώτατους θεσμούς της Σερβικής Δημοκρατίας της Βοσνίας. Η Γερουσία θα αποφασίζει για θέματα ιδιαίτερης σημασίας για την πολιτική, εθνική, οικονομική και πολιτιστική ανάπτυξη της Σερβικής Δημοκρατίας της Βοσνίας. Η Γερουσία απαρτίζεται από 55 μέλη, που διορίζονται από τον Πρόεδρο της Δημοκρατίας. Ως μέλη της Γερουσίας επιλέγονται διακεκριμένοι πολίτες από τον χώρο των επιστημών, των τεχνών και του πολιτισμού. Οι συνεδριάσεις της Γερουσίας γίνονται υπό την προεδρία του Προέδρου της Δημοκρατίας. Ειδικοί ρυθμιστικοί νόμοι καθορίζουν τον τρόπο λειτουργίας της Γερουσίας.
Μέλη
Τα μέλη της Γερουσίας είναι:
Εξωτερικοί σύνδεσμοι
Κατηγορία:Πολιτική της Σερβικής Δημοκρατίας της Βοσνίας
Ολυμπιακό Κέντρο Χόκεϊ
Το Ολυμπιακό Κέντρο Χόκεϊ Ελληνικού ήταν ο χώρος διεξαγωγής του χόκεϊ επί χόρτου κατά τους Θερινούς Ολυμπιακούς Αγώνες 2004 στην Αθήνα. Βρίσκεται εντός του Ολυμπιακού Συγκροτήματος Ελληνικού, και περιλαμβάνει δύο γήπεδα χόκεϊ. Το μεγαλύτερο από αυτά έχει χωρητικότητα 7.200 θεατών - παρ' αυτά, μόνο 5.200 θέσεις διατέθηκαν στους Ολυμπιακούς Αγώνες, και ένα μικρότερο στάδιο χωρητικότητας 2.100 θεατών - με 1.200 θέσεις να διατίθενται κατά τη διάρκεια των Ολυμπιακών Αγώνων. Η κατασκευή της εγκατάστασης ολοκληρώθηκε στις 29 Φεβρουαρίου 2004 και εγκαινιάστηκε στις 11 Αυγούστου 2004, λίγο πριν από την έναρξη των Αγώνων.
Κατά τη διάρκεια των Θερινών Παραολυμπιακών Αγώνων 2004, το Ολυμπιακό Κέντρο Χόκεϊ ήταν ο χώρος διεξαγωγής των αθλημάτων ποδόσφαιρο 5x5 και ποδόσφαιρο 7x7.
Έκτοτε, το Κέντρο Χόκεϊ έχει τεθεί σε αχρηστία και ερείπωση. Κανένας αγώνας χόκεϊ δεν διεξήχθη στο κέντρο μετά το τέλος των Ολυμπιακών Αγώνων το 2004.
Παραπομπές
Κατηγορία:Αθλητικές εγκαταστάσεις Θερινών Ολυμπιακών Αγώνων 2004
DJ
thumb|Ένας DJ στο [[Φεστιβάλ Κινηματογράφου Σάντανς το 2003.]]
Ο ντιτζέι ή ντι τζέι (αγγλικά: DJ, ακρωνύμιο του disc jockey) είναι άτομο που παίζει υπάρχουσα ηχογραφημένη μουσική για ζωντανό κοινό. Οι πιο συνηθισμένοι τύποι των DJ περιλαμβάνουν τον radio DJ, τον club DJ που δρα σε κάποιο νυχτερινό κέντρο διασκέδασης ή σε μουσικό φεστιβάλ, και τον turntablist που χρησιμοποιεί συσκευές αναπαραγωγής δίσκων, συνήθως πικάπ, για να χειριστεί ήχους στους δίσκους γραμμοφώνου.
Κατηγορία:Disco Κατηγορία:Ιδιότητες των ΜΜΕ Κατηγορία:Ραδιοπαρουσιαστές Κατηγορία:Αντεργκράουντ κουλτούρα
Σφαγή του Χοτζαλί
Η σφαγή του Χοτζαλί (γνωστή και ως τραγωδία του Χοτζαλί) ήταν η μαζική δολοφονία τουλάχιστον 161 Αζέρων κατοίκων του Χοτζαλί στις 26 Φεβρουαρίου 1992. Σύμφωνα με την πλευρά του Αζερμπαϊτζάν και άλλους διεθνείς παρατηρητές, η σφαγή πραγματοποιήθηκε από τις αρμενικές ένοπλες δυνάμεις. Σύμφωνα με πληροφορίες, οι αρμενικές δυνάμεις βοηθήθηκαν από μέλη του 366ου Συντάγματος της ΚΑΚ, ενεργώντας χωρίς την εντολή την διοίκησης. Οι Αζέρικες αρχές αναφέρουν 613 θανάτους από την σφαγή. Στους νεκρούς περιλαμβάνονται 106 γυναίκες και 63 παιδιά. Η σφαγή του Χοτζαλί είναι η μεγαλύτερη σφαγή κατά τη διάρκεια της σύγκρουσης του Ναγκόρνο-Καραμπάχ.
Διεθνής αναγνώριση
Η σφαγή του Χοτζαλί αναγνωρίζεται και τιμάται από τις κοινοβουλευτικές πράξεις που εγκρίθηκαν σε δέκα χώρες και σε είκοσι ένα πολιτείες των Ηνωμένων Πολιτειών της Αμερικής.
Αζερμπαϊτζάν
Η διεθνής αναγνώριση της σφαγής αποτελεί σημαντικό μέρος της εξωτερικής πολιτικής του Αζερμπαϊτζάν. Η κυβέρνηση του Αζερμπαϊτζάν αναφέρεται στη σφαγή ως γενοκτονία και στοχεύει να ευαισθητοποιήσει τη διεθνή κοινότητα για τη σφαγή και τα βασικά της αίτια στη σύγκρουση Αρμενίας-Αζερμπαϊτζάν στο Ναγκόρνο Καραμπάχ. Μια έκθεση φωτογραφίας και παιδικών έργων ζωγραφικής με τίτλο «Θύματα επιθετικότητας», η οποία διοργανώθηκε από το ίδρυμα Χεϊντάρ Αλίγιεφ στις Βρυξέλλες στις 26 Φεβρουαρίου 2007, αποτελεί μέρος των δραστηριοτήτων για την προώθηση της διεθνούς αναγνώρισης της σφαγής.
Διεθνείς οργανισμοί
Οι διεθνείς οργανισμοί που αναγνωρίζουν επίσημα τη σφαγή του Χοτζαλί είναι οι:
Σύνδεσμοι
Κατηγορία:Θηριωδίες στο Αζερμπαϊτζάν
Καλαφατιώνες Κέρκυρας
Οι Καλαφατιώνες είναι χωριό της μέσης Κέρκυρας. Απέχει από την πόλη της Κέρκυρας 9 χιλιόμετρα. Τα γειτονικά χωριά είναι οι Βαρυπατάδες, Κουραμάδες, Βιρός και οι Καστελλάνοι Μέσης. Έχει 457 κατοίκους (σύμφωνα με την απογραφή 2011) και βρίσκεται σε υψόμετρο 162 μέτρων.
Παραπομπές
Κατηγορία:Χωριά της Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Τετραφθοριούχο πλουτώνιο
Το Τετραφθοριούχο Πλουτώνιο είναι μία χημική ένωση με τον τύπο PuF4. Όπως όλες τις ενώσεις πλουτωνίου, υπόκειται σε έλεγχο στο πλαίσιο της πυρηνικής συνθήκης περί μη διάδοσης των πυρηνικών όπλων.
Μεταλλικό πλουτώνιο παράγεται από αντίδραση τετραφθοριούχου πλουτωνίου με βάριο, ασβέστιο, ή λίθιο στους 1200 °C:
Κατηγορία:Ενώσεις πλουτωνίου Κατηγορία:Ανόργανες ενώσεις φθορίου
Κύπελλο Κύπρου ποδοσφαίρου ανδρών 2020-21
Το Κύπελλο Κύπρου 2020-21 ή Κύπελλο Coca-Cola ήταν η 79η έκδοση του Κυπέλλου Κύπρου. Νικήτρια ήταν η Ανόρθωση για 11η φορά στην ιστορία της.
Σύστημα διεξαγωγής
Στο κύπελλο Κύπρου 2020-21 είχαν δικαίωμα συμμετοχής οι 14 ομάδες του πρωταθλήματος Α΄ κατηγορίας 2020-21 και οι 18 ομάδες του πρωταθλήματος Β΄ κατηγορίας 2020-21. Ωστόσο, 5 ομάδες της Β΄ κατηγορίας δεν δήλωσαν συμμετοχή.
Διεξήχθη σε 5 γύρους. Στον Α΄ γύρο και στον Β΄ γύρο έγιναν μονοί αγώνες στην έδρα της ομάδας που κληρώθηκε ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι. Λόγω της πρόκρισης της Ομόνοιας στους ομίλους του Γιουρόπα Λιγκ, εξαιρέθηκε από τον β΄ γύρο, όπως προνοούσε η προκήρυξη. Για τον λόγο αυτό έγινε ενδιάμεση φάση με τη συμμετοχή δύο ομάδων ώστε να αποκλειστεί ακόμα μία ομάδα.
Ο τελικός ήταν μονός και είχε προαποφασιστεί να διεξαχθεί στο Νέο Στάδιο Γ.Σ.Π..
Η κυπελλούχος ομάδα είχε το δικαίωμα συμμετοχής στο ΟΥΕΦΑ Γιουρόπα Λιγκ 2021-22.
Α΄ γύρος
Στον Α΄ γύρο συμμετείχαν οι 22 από τις 27 ομάδες. Δεν συμμετείχαν η Ομόνοια Λευκωσίας, η Ανόρθωση, το ΑΠΟΕΛ και ο Απόλλων λόγω της συμμετοχής τους σε διοργανώσεις της ΟΥΕΦΑ. Επιπλέον, μέσα από τη διαδικασία της κλήρωσης μία ομάδα, η Ένωση Νέων Παραλιμνίου, εξαιρέθηκε από τον Α΄ γύρο.
Οι αγώνες της φάσης αυτής ήταν μονοί. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι.
Ενδιάμεση φάση
Λόγω της πρόκρισης της Ομόνοιας στους ομίλους του Γιουρόπα Λιγκ, εξαιρέθηκε από τον β΄ γύρο, όπως προνοούσε η προκήρυξη. Για τον λόγο αυτό έγινε κλήρωση ανάμεσα στις υπόλοιπες 15 ομάδες και οι δύο ομάδες που κληρώθηκαν έδωσαν αγώνα σε ενδιάμεση φάση. Ο αγώνας της φάσης αυτής ήταν μονός. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι.
Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και τον ενδιάμεσο γύρο και οι ομάδες που είχαν εξαιρεθεί. Οι αγώνες της φάσης αυτής ήταν μονοί. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο και η Ομόνοια που είχε εξαιρεθεί.
Ημιτελικά
Στην ημιτελική φάση συμμετείχαν οι ομάδες που προκρίθηκαν από τα προημιτελικά.
Τελικός
Στον τελικό προκρίθηκαν η Ανόρθωση και ο Ολυμπιακός. Ο τελικός διεξήχθη στις 15 Μαΐου 2021 στο Νέο Γ.Σ.Π. στη Λευκωσία. Νικήτρια ήταν η Ανόρθωση με σκορ 2-1 στην παράταση.
Δείτε επίσης
Κατηγορία:Εγχώρια ποδοσφαιρικά κύπελλα 2020-2021 Κατηγορία:Κύπελλο Κύπρου (ποδόσφαιρο ανδρών)
Πανελλήνιο πρωτάθλημα στίβου ανδρών 1960
Το ΜΣΤ΄ Πανελλήνιο πρωτάθλημα στίβου ανδρών 1960 διεξήχθη από τις 22 ως τις 24 Ιουλίου 1960 στο Παναθηναϊκό Στάδιο της Αθήνας μαζί με το αντίστοιχο Πανελλήνιο πρωτάθλημα στίβου γυναικών 1960. Τη διοργάνωση είχε αναλάβει ο ΣΕΓΑΣ. Πρωταθλητής αναδείχθηκε και πάλι ο Παναθηναϊκός Α.Ο. για έκτη συνεχόμενη χρονιά.
Χρονικό
Στους αγώνες υπήρξε πλούσια συμμετοχή αθλητών από όλη την Ελλάδα, την Κύπρο και την Αίγυπτο. Σημειώθηκαν δύο πανελλήνια ρεκόρ και πολλά ρεκόρ αγώνων. Τους παρακολούθησε πλήθος φιλάθλων παρά τον καύσωνα. Προβληματική υπήρξε και πάλι η διεξαγωγή του μαραθωνίου, ο οποίος διεξήχθη την πρώτη ημέρα των αγώνων, στις 22 Ιουλίου, εν μέσω καύσωνα. Το πάθημα της προηγούμενης χρονιάς δεν "έγινε μάθημα". Αποτέλεσμα ήταν να τερματίσουν μόνο πέντε αθλητές με νικητή τον 45χρονο Δημήτρη Δερβένη, που είχε λιποθυμήσει το περασμένο έτος.
Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. με μεγάλη διαφορά βαθμών από τους υπόλοιπους συλλόγους.
Βαθμολογία
* Βαθμολογήθηκαν συνολικά 23 σωματεία.
Αναφορές
Ανδρων Κατηγορία:Στίβος το 1960 Κατηγορία:Διοργανώσεις στίβου στην Αθήνα
Living for Love
Το Living for Love είναι το πρώτο σινγκλ απ'το δέκατο - τρίτο στούντιο άλμπουμ της Μαντόνα, Rebel Heart. Αρχικά, είχε προγραμματιστεί να κυκλοφορήσει την ημέρα του Αγίου Βαλεντίνου, στις 14 Φεβρουαρίου 2015, άλλα τελικά κυκλοφόρησε ξαφνικά, χωρίς κάμια προειδοποίηση στις 20 Δεκεμβρίου του 2014, αφού διέρρευσε το μισό άλμπουμ της από χάκερς λίγες ημέρες πριν. Έχει γραφτεί απ΄τους Μαντόνα, Diplo και Alicia Keys. Η Μαντόνα πειραματίστηκε με πολλά μουσικά είδη στο τραγούδι, είναι EMD και house κομμάτι που περιέχει κρουστά μουσικά όργανα, πιάνο και γκόσπελ.
Συνέθεσε το κομμάτι ως ένα τραγούδι 'χωρισμού', ωστόσο ήθελε οι στίχοι να ενθαρρύνουν τον ακροατή και να καταπολεμά τις αρνητικές σκέψεις με θετικές απαντήσεις. Έλαβε θετικά σχόλια από τους κριτικούς οι οποίοι εξήραν το ρυθμό και τους στίχους του, και το θεώρησαν κλάσης ανώτερο απ' τα δύο τελευταία σινγκλς της. Σκόραρε το 44ο νούμερο ένα στα Hot Dance Club Songs τσαρτς, επεκτείνοντας το ρεκόρ που κατέχει η ίδια. Επίσης, έσπασε και το ρεκόρ του George Strait, για τα πιο πολλά νούμερο ένα τραγούδια σε όλα τα τσαρτς του Billboard. Συνολικά έχει πάνω από 160.
Ένα συνοδευτικό μουσικό βίντεο σκηνοθετημένο από το γαλλικό δίδυμο, Julien Choquart και Camille Hirigoyen -μαζί γνωστοί ως J.A.C.K- κυκλοφόρησε τον Φεβρουάριο του 2015. Η Μαντόνα εκτέλεσε για πρώτη φορά το τραγούδι στα 57α ετήσια βραβεία Grammy, έχοντας την μεγαλύτερη σε τηλεθέαση στιγμή της βραδιάς. Έκανε μια εμφάνιση και στα Brit Awards αλλά αυτό που έκλεψε την παράσταση ήταν η τούμπα που έφαγε στην αρχή του κομματιού.
Ιστορικό
Το Living for Love γράφτηκε και παράχθηκε από την Μαντόνα και τον Diplo με επιπλέον βοήθεια από τους Maureen McDonald, Toby Gad, Ariel Rechtshaid και U. Emenike. Την συνεργασία τους την αποκάλυψαν με μια φωτογραφία στο Instagram, τον Μάιο του 2014. Τον είχε καλέσει στο ετήσιο πάρτι που κάνει μετά τα βραβεία Όσκαρ, αλλά δεν μπορούσε να παρεβρεθεί. Έτσι άρχισαν να ανταλλάζουν μηνύματα και της έστειλε λίγο απ' τη μουσική του. Η Μαντόνα απάντησε με ένα κείμενο είκοσι σελίδων, οι οποίες περιείχαν και ανέκδοτα για τη μουσική. Μετά από αυτό, άρχισε η συνεργασία τους στο άλμπουμ. Σε μια συνέντευξη, αποκάλυψε ότι η Μαντόνα του ζήτησε να συνθέσουν το πιο τρελό κομμάτι για το άλμπουμ. Μαζί έγραψαν και ηχογράφησαν εφτά τραγούδια και πρόσθεσε ότι: "Αυτά τα τραγούδια έχουν πραγματικά τρελό ήχο...Ήταν μέσα σε όλα. Μου αρέσει όταν ένας καλλιτέχνης δίνει την εμπιστοσύνη που χρείαζεται ο παραγωγός για να δουλέψει μαζί του, και η Μαντόνα ήταν αρκετά ανοιχτόμυαλη στις ιδέες μου απ' την αρχή." Σύμφωνα με τον Diplo, το Living for Love είχε σχεδόν 20 διαφορετικές εκδόσεις, που κυμαίνονταν από πιάνο μπαλάντα μέχρι μια σύνθεση EDM, τελικά συμβιβάστηκαν σε ένα μεσαίο επίπεδο. Η Μαντόνα αρνήθηκε ότι υπήρξαν 20 εκδόσεις του τραγουδιού, παραδέχθηκε ότι μπορεί να είναι λίγο υπερβολικά υψηλό το νούμερο, και σχολίασε πως ήθελε να ακούγεται: Ξέραμε ότι θέλαμε να κάνουμε έναν χορευτικό δίσκο. Όμως υπάρχουν τόσο διαφορετικά είδη χορευτικής μουσικής. Έτσι πειραματιστήκαμε και δοκιμάσαμε διάφορα πράγματα. Όλα τα κομμάτια ακουγόντουσαν κάλα, αλλά στο τέλος αποφασίσαμε ότι θέλουμε να είναι και διαχρονικά. Όχι απλά "της στιγμής." Τον Οκτώβριο του 2014, η Αμερικανίδα τραγουδίστρια Alicia Keys επιβεβαίωσε ότι έπαιξε πιάνο για το επερχόμενο άλμπουμ της Μαντόνα. Η Annie από την γκόσπελ χορωδία του Λονδίνου, έχει τα δεύτερα γυναικεία φωνητικά στο τραγούδι. Περιγράφοντας το τραγούδι ως μια από τις πιο ώριμες παραγωγές του Diplo, η Μαντόνα σχολίασε "Πολλόι γράφουν τραγούδια για τον έρωτα και την αγάπη, ότι είναι ερωτευμένοι και ευτυχισμένοι ή ότι είναι απαρηγόρητοι μετά τον χωρισμό τους. Αλλά κανείς δεν γράφει ότι η ζωή συνεχίζεται και μπορείς να νιώσεις αισιόδοξος ξανά. Έτσι σκέφτηκα πως μπορώ να το κάνω εγώ, δεν ήθελα να μοιραστώ το συναίσθημα του να είσαι θύμα ξανά." Συμπλήρωσε ότι το Living for Love είναι σαν τον παλιό μου εαυτό και τον νέο μου...αναμειγμένοι μαζί.
Κυκλοφορία
Η ντέμο έκδοση του "Living for Love" διέρρευσε στο διαδίκτυο τον Δεκέμβριο του 2014 μαζί με άλλες δώδεκα ντέμο ηχογραφήσεις, για το τότε, άτιτλο δέκατο τρίτο στούντιο άλμπουμ της. Στις 20 Δεκεμβρίου ανακοίνωσαν τον τίτλο του άλμπουμ, Rebel Heart και έγινε διαθέσιμο για προ-παραγγελία στα iTunes, μαζί με έξι κομμάτια, συμπεριλαμβανομένου του "Living for Love". Δήλωσε ότι ήταν ένα πρόωρο χριστουγεννιάτικο δώρο. Αρχικά, ήθελε να το κυκλοφορήσει του Αγίου Βαλεντίνου με το άλμπουμ να ακολουθεί την άνοιξη, αλλά λόγω των διερρεύσεων άλλαξε πλάνα.
Στάλθηκε στα ράδιο στις 12 Φεβρουαρίου και κυκλοφόρησε επίσημα στην Αγγλία στις 25 Φεβρουαρίου. Μια σειρά απο remixes κυκλοφόρησαν για streaming, μερικά από αυτά είναι των Djemba Djemba, Offer Nissim, Mike Rizzo και Drew G.
Σύνθεση
Το "Living for Love" είναι EDM house τραγούδι το οποίο ξεκινά με την Μαντόνα να τραγουδά ενώ από πίσω ακούγεται πιάνο που τελικά ενώνεται με κρουστά. Έχει κάποια κλασικά χαρακτηριστικά της Μαντόνα: θρησκευτικές αναφορές, μια χορωδία, 1990's ήχους πιάνου και μπάσο. Σύγκρίθηκε με δύο singles της από το 1989, τα "Like a Prayer" και "Express Yourself". Σε αντίθεση με τα προηγούμενα δύο singles της, 4 Minutes (2008) και Give Me All Your Luvin' (2012), το "Living for Love" δίνει έμφαση στους στίχους και τα φωνητικά. Το περιοδικό Slant Magazine, περιέγραψε το κομμάτι ως "η Kiesza που συναντά το "Like a Prayer". Για τον Jon Lisi απ'το PopMatters το τραγούδι είναι εξοπλίσμενο με σύγχρονες ποπ κυκλοφορίες, ξεκινώντας απ'το "Shake It Off" της Taylor Swift, το "Break Free" της Ariana Grande και το "Roar" της Katy Perry. Οι στίχοι εξηγούν ότι αν κάποιος/α σου έχει ραγίσει την καρδιά, εσύ συνεχίζεις την ζωή σου, δεν σταματάς να πιστεύεις στην αγάπη, φοράς το "στέμμα" ξανά στο κεφάλι σου και συνεχίζεις να "προχωράς" την ζωή σου με υπερηφάνεια, πιστεύοντας ότι η αληθινή αγάπη υπάρχει.
Εξέλιξη
Τον Δεκέμβριο του 2014, ο Oseary (μανατζέρ της Μαντόνα) ανακοίνωσε ότι ένα μουσικό βίντεο έχει προγραμματιστεί να κυκλοφορήσει στις αρχές Φεβρουαρίου 2015. Το βίντεο σηνοθετίθηκε από το γαλλικό δίδυμο Julien Choquart and Camille Hirigoyen, γνωστοί και ως J.A.C.K. Επεξεργάστηκε από τον Danny B. Tull, σχεδιάστηκε από B. Akerlund και η χορογραφήθηκε από Megan Lawson. Η Verena Dietzel ήταν υπεύθυνη να δημιουργήσει τα είδη ένδυσης για το βίντεο αλλά και για την εμφανισή της στα βραβεία Γκράμι. Εξήγησε πως όταν έλαβε το e-mail νόμιζε πως της έκαναν πλάκα και δεν το πήρε σοβαρά. Μέσα σε 24 ώρες έφτιαξε συνολικά 4 διαφορετικούς κορσέδες και τους έστειλε στην Μαντόνα.
Κυκλοφορία και σύνοψη
Το βίντεο κυκλοφόρησε αρχικά σε εικονομηνύματα στην εφαρμογή SnapChat στις 5 Φεβρουαρίου, ώσπου έγινε διαθέσιμο για προβολή στην πλατφόρμα της εφαρμογής. Η Μαντόνα ήταν η πρώτη καλλιτέχνης που κυκλοφόρησε το βίντεο από τέτοια εφαρμογή. Το βίντεο διαγράφτηκε μετά από 24 ώρες και αργότερα το ανέβασαν στο Vevo κανάλι της στο YouTube. Επαίνεσαν την πρωτότυπη αποφασή της να το κυκλοφορήσει με αυτόν το τρόπο. Ο άνθρωπος είναι το πιο σκληρό ζώο. Στις τραγωδίες, τις ταυρομαχίες και τις σταυρώσεις έβρισκε μέχρι τώρα τη μεγαλύτερη χαρά του πάνω στη Γη. Και όταν επινόησε την κόλαση, για κοίτα, αυτό ήταν ο παράδεισός του πάνω στη γη." - Η φράση που εμφανίζεται στο τέλος του βίντεο. Ξεκινά με μια εστίαση στο χέρι της Μαντόνα που αποκαλύπτει σταδιακά ένα κυκλικό κόκκινο στάδιο που περιβάλλεται από κόκκινες κουρτίνες. Φορώντας ένα κόκκινο βελούδο σακάκι και μια κάπα κίνειται γύρω από τη σκηνή, υποκλίνεται και πετάει την καπα. Στην συνέχεια, απεικονίζεται ένας χορευτής ντυμένος Μινώταυρος, ο οποίος χορεύει στο έδαφος. Αυτή προσελκύει τον χορευτή με την κάπα και τελιώνει το ρεφρέν. Ένα σμήνος αντρών που φορούν και αυτοί κέρατα και μάσκες εμφανίζονται γύρω απ'την Μαντόνα. Στο υπόλοιπο βίντεο ακολουθεί μια "χορευτική" μάχη με ακροβατικά, μεταξύ της Μαντόνα "ταυρομάχου" και των χορευτών "ταύρων". Σε κάποιο σημείο αλλάζει ενδυμασία, εμφανίζεται με έναν κορσέ ενώ συνεχίζει να παλέυει μέχρι που τους σκοτώνει όλους. Το βίντεο τελιώνει με την Μαντόνα να κρατάει στο ένα χέρι της τα κέρατα ως τρόπαιο και na πετάει την κάπα ξάνα, προς την μεριά της κάμερας αυτή την φορα. Την ίδια στιγμή κόκκινα τριαντάφυλλα πέφτουν γύρω της και ακούγωνται χειροκροτήματα, ενώ μια φράση του Γερμανού φιλόσοφου, Friedrich Nietzsche, εμφανίζεται με μεγάλα κεφαλαία γράμματα.
Κριτική και ανάλυση
Ο Hugh McIntyre από το Forbes επαίνεσε την απόφαση της να συνεργαστεί με το Snapchat για την κυκλοφορία του βίντεο, γιατί θεωρεί ότι είναι ένα κέρδος και για τις δύο μεριές. Θα επιτρέψει στην Μαντόνα να συνδεθεί με το νεανικό κοινό ενώ οι φανς της θα κατεβάζουν την εφαρμογή της εταιρείας. Ο Matthew Jacobs από το The Huffington Post πίστευε ότι το βίντεο ταιριάζει με την ενθαρρυντική φύση του τραγουδιού. Το σύγκρινε με παλιά της βίντεο, όπως το "Express Yourself" και το "Hung Up". Πρόσθεσε ότι αυτό ήταν το βίντεο της Μαντόνα που περίμενε την τελευταία δεκαετία. Ο Joey Guerra σχολίασε ότι πρέπει επιτελούς να καταλάβουμε να μην υποτιμούμε ποτέ την Μαντόνα.
Ο Louis Virtel από το HitFix το ονόμασε ως το καλύτερο βίντεο της από την εποχή του Hung Up, το σύγκρινε με την ασυνήθιστη χορογραφία του "Express Yourself" αλλά και το "Take a Bow", που έχουν το ίδιο θεμα -τους ταύρους. Επαίνεσε επίσης τη χορογραφία, τα κοστούμια, αλλά και την κινηματογραφία του βίντεο. Ο Nathan Smith από το Out θεώρησε ότι το βίντεο ξεπερνάει τους ρόλους των φύλων, με τη Μαντόνα να αναλαμβάνει τον ρόλο του ταυρομάχου, έναν τίτλο που συνήθως προορίζεται για έναν άνδρα. Η Rachel Pilcher από το Yahoo! βρήκε το βίντεο τελείως παράξενο, αλλά πίστευε ότι ήταν αναμενόμενο αυτό από την Μαντόνα.
Live Εμφανίσεις και προώθηση
Η Μαντόνα είχε αρχικά μιλήσει για μια εμφάνιση στα Grammy τον Δεκέμβριο του 2014, μέσω του Ινσταγκραμ της. Αργότερα, επιβεβαίωσε την εμφανισή της στα βραβεία όπου θα διεξαχθούν στις 8 Φεβρουαρίου. Ο μάνατζερ διευκρίνισε ότι θα εκτελέσει το Living for Love. Σύμφωνα με το Forbes, η εμφανισή της ήταν αυτή με την μεγαλύτερη τηλεθέαση και με τις πιο θετικές κριτικές. Επίσης, επιβεβαίωσε την εμφανισή της και στα Brit Awards μέσω του λογαριασμού της στο Twitter.
Εξωτερικοί σύνδεσμοι
Κατηγορία:Τραγούδια της Μαντόνα Κατηγορία:Singles του 2014 Κατηγορία:Τραγούδια του 2014 Κατηγορία:Singles της Interscope Records
Γκέτο της Γουόμζα
Το Γκέτο της Γουόμζα ήταν ναζιστικό γκέτο που δημιουργήθηκε στις 12 Αυγούστου 1941 στη Γουόμζα της Πολωνίας, με σκοπό τη δίωξη των Πολωνοεβραίων. Δύο μήνες μετά την Επιχείρηση Μπαρμπαρόσα, την εισβολή της Σοβιετικής Ένωσης, οι Εβραίοι διατάχθηκαν να μετακομίσουν εκεί μέσα σε μια μέρα, με αποτέλεσμα να προκληθεί πανικός στην κύρια είσοδο στην οδό Σενατόρσκα (Senatorska) δίπλα στην Παλιά Αγορά (Stary Rynek). Ο αριθμός των Εβραίων ανδρών, γυναικών και παιδιών που εξαναγκάστηκαν στο γκέτο κυμαινόταν από 10.000 έως 18.000. Οι επιζώντες από πογκρόμ κατά των Εβραίων, δολοφονίες και απελάσεις στις Γιεντβάμπνε, Σταβίσκι, Βίζνα και Ρούτκι-Κοσάκι, καθώς και πρόσφυγες από άλλες περιοχές, φυλακίστηκαν στο γκέτο. Συχνά, έξι οικογένειες στεγάζονταν εκεί σε ένα μονόκλινο δωμάτιο. Το γκέτο εκκαθαρίστηκε 1,5 χρόνο αργότερα την 1η Νοεμβρίου 1942, όταν όλοι οι κρατούμενοι μεταφέρθηκαν με τρένα του Ολοκαυτώματος στο Άουσβιτς-Μπίρκεναου για εξόντωση.
ΚΜ Σαν Πάμπλο Μπούργος
Η Κλουμπ Μπαλονθέστο Μιραφλόρες (ισπανικά: Club Baloncesto Miraflores), πιο γνωστή ως Ερέδα Σαν Πάμπλο Μπούργος (Hereda San Pablo Burgos) για λόγους χορηγίας, είναι ισπανικός επαγγελματικός σύλλογος καλαθοσφαίρισης με έδρα το Μπούργος. Η έδρα της είναι το Κολισέουμ Μπούργος. Η ομάδα παίζει αυτή τη στιγμή στην LEB Oro που είναι η Β΄ Κατηγορία της Ισπανίας. Οι μεγαλύτερες επιτυχίες του συλλόγου ήταν η κατάκτηση του Μπάσκετμπολ Τσάμπιονς Λιγκ το 2020 και το 2021 και του Διηπειρωτικού Κυπέλλου το 2021.
Γκέτο της Γουόμζα
Ιστορία του γκέτο
Τον Ιούλιο του 1941, οι Εβραίοι της Γουόμζα έλαβαν εντολή από τους Γερμανούς να σχηματίσουν μία Γιούντενρατ. Μια Εβραϊκή Αστυνομία του Γκέτο ιδρύθηκε με αρχηγό τον Σόλομον Χέρμπερτ. Όλοι οι Εβραίοι κάτοικοι έλαβαν εντολή να μετακομίσουν στο νέο γκέτο σε μια μέρα, στις 12 Αυγούστου 1941. Η γερμανική και η πολωνική βοηθητική αστυνομία επιθεώρησαν Εβραίους που εισέρχονταν στο γκέτο και κατέσχεσαν με τη βία τιμαλφή.
ΚΜ Σαν Πάμπλο Μπούργος
Ιστορία
Η Μιραφλόρες ιδρύθηκε το 1994 και τα πρώτα της χρόνια συμμετείχε στην περιφερειακή κατηγορία του Μπούργος. Η επαγγελματική της ομάδα δημιουργήθηκε τον Αύγουστο του 2015 με σκοπό να αντικαταστήσει την ΚΜ Τιθόνα, η οποία δεν μπορούσε να προωθηθεί στην Liga ACB στο τέλος της σεζόν 2014–15, ως ο κύριος σύλλογος της πόλης.
Γκέτο της Γουόμζα
Ιστορία του γκέτο
Στις 16 Αυγούστου, οι κρατούμενοι συγκεντρώθηκαν στην Πράσινη Αγορά για να καταμετρηθούν. Στον Πρόεδρο της Γιούντενρατ παραδόθηκε ένας κατάλογος με περίπου διακόσια άτομα που κατηγορούνταν για συνεργασία με τους Σοβιετικούς πριν από την Επιχείρηση Μπαρμπαρόσα. Μεταφέρθηκαν στο δάσος του Γκιέουτσιν και σκοτώθηκαν από ένα ναζιστικό Einsatzgruppe υπό τον SS-Obersturmführer Χέρμαν Σάπερ.
Για τους υπόλοιπους, μοιράστηκαν κάρτες εργασίας σε όσους είχαν τόπο εργασίας. Τις επόμενες ημέρες, περισσότεροι Εβραίοι εισήχθησαν από τα γύρω χωριά όπως η Πιοντνίτσα, η Γεντβάμπνε και το Σταβίσκι. Η Γιούντενρατ ζήτησε άδεια να επεκτείνει το γκέτο. Οι Γερμανοί συμφώνησαν με τον όρο να πληρώσουν οι Εβραίοι μισό εκατομμύριο μάρκα. Στις 17 Σεπτεμβρίου όμως, πριν από την επέκταση, οι κρατούμενοι διατάχθηκαν και πάλι να συγκεντρωθούν στην Πλατεία. Οι Γερμανοί χώρισαν όσους δεν είχαν κάρτα εργασίας. Πάνω από δύο χιλιάδες άνδρες και γυναίκες μεταφέρθηκαν με φορτηγά στα δάση Γκιέουτσιν και Σουάβιετς και εξοντώθηκαν. Εκείνη την ημερομηνία, το γκέτο περιβαλλόταν από συρματοπλέγματα με μία μόνο έξοδο, που απαιτούσε ειδική άδεια από την Γκεστάπο. Η κεντρική πύλη χτίστηκε με την επιγραφή: «ΚΙΝΔΥΝΟΣ, ΑΣΘΕΝΕΙΑ». Οι Εβραίοι που δούλευαν έξω από το γκέτο χρησιμοποιούσαν αυτή την πύλη δύο φορές την ημέρα.
ΚΜ Σαν Πάμπλο Μπούργος
Ιστορία
Ο σύλλογος πέτυχε την πρώτη του νίκη στην κορυφαία κατηγορία στις 11 Νοεμβρίου 2017, μετά από επτά συνεχόμενες ήττες, νικώντας την Μούρθια εντός έδρας, με 89-86 και ολοκλήρωσε την πρώτη σεζόν στην 14η θέση, με 13 νίκες σε 34 αγώνες.
Γκέτο της Γουόμζα
Ιστορία του γκέτο
Οι συνθήκες στο γκέτο ήταν κακές και η απαγόρευση των Εβραίων να φέρνουν φαγητό στο γκέτο επιβλήθηκε βάναυσα από την πολωνική βοηθητική αστυνομία. Σε μια περίπτωση, οι Πολωνοί βοηθοί ξυλοκόπησαν μέχρι θανάτου τρεις Εβραίους που διακινούσαν λαθραία τρόφιμα και τα πτώματά τους στη συνέχεια καρφώθηκαν στις πύλες του γκέτο από τους Γερμανούς. Τον χειμώνα του 1941 ξέσπασαν επιδημίες δυσεντερίας και τύφου. Όλοι οι μολυσμένοι πέθαναν. Δημιουργήθηκε μια κοινόχρηστη κουζίνα που σέρβιρε περίπου χίλια γεύματα την ημέρα. Δεν υπήρχαν εβραϊκά σχολεία. Ιδρύθηκαν εργοστάσια για πυρομαχικά, σαπούνια, δέρμα, μπότες και γράσο, μερικά από αυτά με πρωτοβουλία της Γιούντενρατ. Έφτιαχναν προϊόντα για τους Γερμανούς όπως παπούτσια, ενδύματα και γούνες.
Την 1η Νοεμβρίου 1942, το γκέτο περικυκλώθηκε από τη γερμανική χωροφυλακή και το επόμενο πρωί διατάχθηκε η εκκένωση. Οι περισσότεροι από τους Εβραίους, 8.000 – 10.000 μεταφέρθηκαν σε ένα στρατόπεδο διέλευσης στο Ζάμπρουφ και στη συνέχεια στο στρατόπεδο εξόντωσης του Άουσβιτς. Οι υπόλοιποι πήγαν στο Sammellagger, νότια του Γκέτο του Γκρόντνο και στα στρατόπεδα στο Βοουκόβισκ και στο Μπιαουίστοκ. Μόνο λίγοι κατάφεραν να δραπετεύσουν. Βρήκαν καταφύγιο στις καθολικές πολωνικές οικογένειες. Ο Δρ Χέφνερ της Γιούντενρατ αυτοκτόνησε. Οι τελευταίοι τρόφιμοι του γκέτο της Γουόμζα έμειναν σε στρατώνες στο Ζάμπρουφ μέχρι τις 14 έως τις 18 Ιανουαρίου 1943, όταν στάλθηκαν στο Άουσβιτς-Μπίρκεναου.
Εξωτερικοί σύνδεσμοι
Γουομζα
ΚΜ Σαν Πάμπλο Μπούργος
Εξωτερικοί σύνδεσμοι
Κατηγορία:ΚΜ Μιραφλόρες Κατηγορία:Ισπανικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1994
R
Το γράμμα R είναι γράμμα τOY λατινικού αλφαβήτου, που προέρχεται από το ελληνικό γράμμα Ρ. Στο φωνητικό αλφάβητο NATO το R λέγεται Romeo. Στην αγγλική γλώσσα προφέρεται ραρ.
Χρήσεις του R ως διεθνούς συμβόλου
Το γράμμα R συμβολίζει:
Χρήσεις του r ως διεθνούς συμβόλου
Το γράμμα r συμβολίζει:
Εξωτερικοί σύνδεσμοι
Κατηγορία:Λατινικό αλφάβητο
Ρομάν Πετρόβιτς της Ρωσίας
Ο Ρομάν Πετρόβιτς, ρωσικά Роман Петрович (17 Οκτωβρίου 1896 - 23 Οκτωβρίου 1978) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.
Βιογραφία
Ήταν ο μόνος γιος του Πέτρου Νικολάγιεβιτς μεγάλου δούκα της Ρωσίας και της Μιλίτσας Πετρόβιτς-Νιέγκος, κόρης του Νικολάου του Μαυροβουνίου.
Απεβίωσε το 1978 στη Ρώμη σε ηλικία 82 ετών.
Οικογένεια
Νυμφεύτηκε το 1921 την Πρασκόβια Ντμιτρίεβνα κόμισσα Σερεμέντεβα και είχε τέκνα:
Αναφορές
Κατηγορία:Ρώσοι ευγενείς
Νήσος Γουαδαλούπη
right|Χάρτης Νήσου|thumb|240px Η Νήσος Γουαδαλούπης, ή Ίσλα Γουαδαλούπε (Isla Guadalupe) (στα ισπανικά), είναι ένα ηφαιστειακό νησί που βρίσκεται 241 χμ έξω από την δυτική ακτή της Μεξικανικής Χερσονήσου Μπάχα Καλιφόρνια και περίπου 400 χμ νοτιοδυτικά της συνοριακής πόλης της Τιχουάνα στην πολιτεία Μπάχα Καλιφόρνια, στον Ειρηνικό Ωκεανό. Οι δύο άλλες Μεξικανικές νησιωτικές ομάδες στον Ειρηνικό Ωκεανό που δεν βρίσκονται εντός της ηπειρωτικής υφαλοκρηπίδας είναι οι Νήσοι Ρεβιγιαχιχέδο και οι Βράχοι Αλίχος.
Γεωγραφία, και Γεωλογία
Η Γουαδαλούπη έχει τραχύ τοπίο. Αποτελείται από δύο αρχαίες υπέρθετες ηφαιστειακές ασπίδες, από τις οποίες η βόρεια και υψηλότερο ηφαίστειο (Όρος Αυγούστα) είναι η νεότερη. Το νησί είναι 35 χμ από βορρά προς νότο και 9,5 χμ από ανατολή προς δύση, με συνολική έκταση 243,988 τετραγωνικά χιλιόμετρα. Παρουσιάζει μια αλυσίδα από ψηλές ηφαιστειακές ράχες που υψώνονται στα 1298 μέτρα στο βορειότερο άκρο του (Όρος Αυγούστα). Το νότιο τμήμα του νησιού είναι άγονο, αλλά υπάρχουν εύφορες κοιλάδες και δένδρα στο βόρειο τμήμα. Η ακτή γενικά αποτελείται από βραχώδεις γκρεμούς με αποκομμένους βράχους να αντικρίζουν κάποιους από αυτούς. Δύο ψηλές και σημαντικές νησίδες βρίσκονται εντός 3 χμ από το νοτιοδυτικό άκρο του νησιού, που χωρίζονται η μία από την άλλη με ένα κενό που λέγεται Στενωπός Τόνου:
Αλλού, οι υπόλοιπες νησίδες είναι πολύ μικρές και κοντά στην ακτή, όλες λιγότερο από 1 χμ μακριά:
Διοίκηση
Η Νήσος Γουαδαλούπης είναι τμήμα της υποδιαίρεσης Ενσενάδα, μιας από τις 24 υποδιαιρέσεις του δήμου Ενσενάδα της Μεξικανικής πολιτείας της Κάτω Καλιφορνίας. Η υποδιαίρεση Ενσενάδας είναι ταυτόσημη με την πόλη της Ενσενάδας, την έδρα του ομώνυμου δήμου.
Ο ταχυδρομικός κώδικας της Νήσου Γουαδαλούπης είναι 22997.
Εγκαταστάσεις και πληθυσμός
Η απογραφή του 2005 κατέγραψε πληθυσμό 15 ατόμων στην Νήσο Γουαδαλούπη.
Το Κάμπο Οέστε (Δυτική Κατασκήνωση, επίσης λέγεται Κάμπο Τεπεγιάκ, με 15 κτήρια) είναι μια μικρή κοινότητα ψαράδων γαστερόποδων και αστακού, που βρίσκεται στην βόρεια πλευρά στο Δυτικό Αραξοβόλι, έναν κόλπο που παρέχει προστασία από τους ισχυρούς ανέμους και τις φουσκοθαλασσιές που χτυπούν τα νησιά κατά τον χειμώνα. Γεννήτριες παρέχουν ηλεκτρισμός, και ένα στρατιωτικό σκάφος φέρνει 20.000 λίτρα φρέσκου νερού. Ο αριθμός των ψαράδων ποικίλλει ετησίως ανάλογα με την αλιευτική περίοδο. Παρόλα αυτά, 10 μήνες τον χρόνο οι 30 οικογένειες του αλιευτικού συνεταιρισμού "Αμπουλονέρος και Λανγκοστέρος της Νήσου Γουαδαλούπης" είναι παρούσες.
Επιπλέον προσωρινές αλιευτικές κατασκηνώσεις είναι το Κάμπο Νόρτε (4 κτήρια), Κάμπο Λίμα (Κάμπο Κορράλς) (1 κτήριο) και Αρρογίτος (4 κτήρια).
Μια παρατημένη αλιευτικά κοινότητα, το Κάμπο Έστε βρίσκεται κοντά σε έναν ορμίσκο στην ανατολική ακτή.